Hľadajú pomoc pre maminu bolesti po zlomenine kolena: Ako zmierniť bolesť?
Dobrý deň. Moja mamina si zlomila koleno(jabĺčko), po mesiaci jej dali dole sadru. Ma to doma rozcvičiť, ale každý večer ma veľké bolesti v tom kolene a aj v stehne. Ani spať nevie. Uľavý sa jej keď sa prechádza. Čo by som jej mohla kúpiť, aby ta bolesť ustá
la, alebo aspoň sa zmiernila? Ďakujem
Dobrý deň.
Ďakujeme za Vašu otázku.
Na zmiernenie bolesti je vhodnou voľbou liek
Valetol
, ktorý obsahuje 3 liečivá paracetamol, propyfenzón a kofeín. Liek sa používa pri bolesti hlavy, zubov, migréne, bolesti pri nachladnutí, pooperačnej a reumatickej bolesti, ischiase (bolesť v krížoch s vyžarovaním do dolných končatín), neuralgii (bolesť nervového pôvodu, záchvatová bolesť v priebehu nervu) a bolestivej menštruácii. Liek sa užíva pri bolesti v dávke 1–2 tablety, ďalej podľa potreby po jednej tablete v minimálne 4-hodinových intervaloch najviac do celkovej dávky 5 tabliet za deň.
Vhodným prípravkom na zlepšenie poúrazových či poopračných stavov je voľnopredajný liek
Wobenzym
. Znižuje opuchy, zápaly. Je nápomocný pri rekonvalescencii. Wobenzym je liečivý prípravok, ktorý obsahuje kombináciu enzýmov z prírodných zdrojov. Enzýmy sú tzv. biologické katalyzátory organické zlúčeniny, ktoré umožňujú optimálny priebeh väčšiny reakcií v živých organizmoch. Enzýmy, ktoré Wobenzym obsahuje, pozitívne ovplyvňujú zápalovú reakciu. Urýchľujú vstrebávanie opuchov, krvných podliatin a výronov. Môžu tak skrátiť dobu hojenia, čím podporujú optimálny priebeh doliečenia. Po úrazoch (narazenie, podvrtnutie, vykĺbenie, zlomeniny) sa odporúča zahájiť liečbu dávkou 3-krát 10 tabliet denne, podľa klinického stavu (po 7 - 10 dňoch) dávka sa znižuje na 3-krát 3 tabliet denne až do úplného vymiznutia príznakov.
V prípade nedostatočného účinku je však potrebné konzultovať ďalší postup s ošetrujúcim lekárom, ktorý zváži ďalší postup terapie.
Prajem pekný zvyšok dňa.
S pozdravom
Mgr. Barbora Bičanovská